Robert Kurvitz

Robert Kurvitz (kodanikunimega Robert Kurvits; sündinud 8. oktoobril 1984) on karjala-eesti romaanikirjanik ja ansambli Ultramelanhool (2001) solist-sõnadekirjutaja. 2022. aasta oktoobrini oli üks kultuurirühmituse ZA/UM juhtfiguure (asutatud 2010 koos samanimelise veebiajakirjaga). Robert Kurvitz on kirjutanud ka esseistikat, filmistsenaariume ja üldist kultuurikriitikat.

Kurvitz on ettevõtte Telomer OÜ omanik.

 Looming 

 Film 
Ta oli 2013. aasta filmi "Free Range. Ballaad maailma heakskiitmisest" üks stsenariste.

 Kirjandus 
2013. aastal avaldas ta ulmeromaani "Püha ja õudne lõhn".

Kaur Kenderi väitel on Kurvitz kirjutanud ka novelli "Untitled 12"."Kaur Kender väitis, et ta kohtupinki viinud teose kirjutas Robert Kurvitz. Väidetav autor: ma ei kommenteeri seda" Eesti Päevaleht, 14. märts 2025

Muusika
Ta on ansambli Ultramelanhool solist-sõnadekirjutaja.

Ultramelanhooli on nimetatud rokkbändiks, mis loob silda 1970ndate progeroki ja kaasaegse attitude’ilise popmuusika vahel, samuti on kiidetud nende albumite kõrget kontseptuaalsust. Žanrilises mõttes on neid peetud Metro Luminali ja Vennaskonna traditsiooni jätkajateks.Postimees: Ultramelanhool: päästerõngas uppunule?, Alvar Loog

Videomängud

Kurvitz oli videomängu Disco Elysium peadisainer, kuid vallandati 2022. aastal ZA/UM-ist koos Aleksander Rostovi ja Helen Hindperega pärast seda, kui ZA/UM-i enamusosaluse omandasid Ilmar Kompus ja Tõnis Haavel. Mängu tegevus toimub samas maailmas, kus Kurvitza romaan "Püha ja õudne lõhn".

Meediaskandaalid

2013. aasta lõpus oli Robert Kurvitz “Sirbi-skandaaliks” ristitud sündmuse käigus lühikest aega Sirbi toimetaja ning lahkus sellelt ametikohalt omal soovil pärast Andres Aule protesti (Aule väitis, et tema luuletus avaldati loata, Kurvitz ja Kender võtsid vastutuse ning astusid tagasi). Kaur Kender ja Robert Kurvitz panid pillid kotti

 Isiklikku 
Ta on kunstnike Raoul Kurvitza ja Lilian Mosolaineni järeltulija.Eesti Päevaleht: Robert Kurvitz austab lootuse esteetikat

Viited

Kategooria:Eesti kirjanikud
Kategooria:Eesti stsenaristid
Kategooria:Eesti muusikud
Kategooria:Sündinud 1984